*Druge priloge - Obrazec št.5a\_SKLOP4*

**VZOREC POGODBE**

*Ponudnik predloži parafiran vzorec pogodbe s katerim se ponudnik strinja z njeno vsebino*

**Pogodba za**

**ZAVAROVANJE**

**PREMOŽENJA IN PREMOŽENJSKIH INTERESOV**

**za obdobje od 1. 1. 2024 do 31. 12. 2027 – Sklop 4**

**ki jo skleneta in dogovorita**

***Zdravstveni dom Črnomelj, Delavska pot 4, 8340 Črnomelj***

***ki ga zastopa direktor Andrej Matkovič***

***Matična številka: 5054605000***

***ID za DDV: SI21020442***

***TRR, št.:***

***(v nadaljevanju: naročnik oziroma zavarovalec)***

in

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

ki jo zastopa ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TRR, št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(v nadaljevanju: izvajalec oziroma zavarovalnica)*

kot sledi

**UVODNA DOLOČILA**

1. člen

Naročnik in zavarovalnica uvodoma ugotavljata:

* da je naročnik izvedel javni razpis po odprtem postopku za »ZAVAROVANJE PREMOŽENJA IN PREMOŽENJSKIH INTERESOV za obdobje od 1. 1. 2024 do 31. 12. 2027«, ki je bil objavljen na Portalu javnih naročil, št. objave \_\_\_\_\_\_\_\_\_\_\_, z dne \_\_\_\_\_\_\_\_ in v Uradnem listu Evropske unije;
* da je bila zavarovalnica po merilih iz razpisne dokumentacije za **SKLOP 4** izbrana kot najugodnejši ponudnik.

**PREDMET POGODBE**

2. člen

S to pogodbo naročnik odda, zavarovalnica pa prevzame izvajanje storitev zavarovanja. Po tej pogodbi se sklepa zavarovanje za zavarovalca Zdravstveni dom Črnomelj, Delavska pot 4, 8340 Črnomelj,

**Pogodba je sklenjena za zavarovalno obdobje od 1. 1. 2024 od 00:00 ure dalje do 31. 12. 2027 do 24:00 ure**. Zavarovalni kraj oziroma območje kritja je Republika Slovenija in države, v katerih se nahajajo zavarovančeve zgradbe, oprema, zaloge in osebe oz. v katerih zavarovanec izvaja dejavnost, če ni v tehnični dokumentaciji določeno drugače.

3. člen

Zavarovalnica bo izvršila pogodbena dela v skladu in v obsegu z naslednjimi dokumenti:

* Ponudbo št. \_\_\_\_\_\_\_\_\_\_\_\_\_\_\_\_\_ in predračunom št. \_\_\_\_\_\_\_\_\_\_\_\_\_\_\_\_\_\_\_\_\_,
* Razpisno in tehnično dokumentacijo javnega naročila in podlagami za posamezne predračune/obračune,
* Zavarovalnimi policami po posameznih zavarovalnih vrstah, ki se pripravijo na osnovi določil prejšnjih alinej (pri čemer originale prejme zavarovalec kopije pa zavarovalnica).

Dokumenti iz prvega odstavka tega člena so priloga in sestavni del te pogodbe (v nadaljevanju: *pogodbena dokumentacija*).

**OBVEZNOSTI ZAVAROVALNICE**

4. člen

Zavarovalnica s podpisom te pogodbe izrecno potrjuje, da se zaveda zavarovalčevega oziroma zavarovančevega namena zaradi katerega je sklenil to pogodbo in sicer, da bi z zavarovanjem oseb, premoženja in premoženjskih interesov izničil tveganja, ki nastajajo ob izvajanja poslovne dejavnosti zavarovalca.

Njene kontaktne osebe bodo tesno sodelovale pri izpolnjevanju pogodbenih obveznosti po tej pogodbi.

S to pogodbo in razpisno dokumentacijo naročnika so določene zavarovalne podlage (premijski sistemi in zavarovalni pogoji) za zavarovanje oseb, premoženja in premoženjskih interesov zavarovalca, in sicer za naslednje vrste zavarovanj:

1. Zavarovanje kibernetskih tveganj.

5. člen

Za zavarovanja iz prejšnjega člena te pogodbe se uporabljajo določila tehnične dokumentacije. Če je zavarovalnica ponudbi priložila tudi svoje pogoje poslovanja (splošne in posebne pogoje, klavzule ipd.) in so ti pogoji v nasprotju z določili razpisne dokumentacije na način, da ožijo kritje po razpisni dokumentaciji, veljajo določila razpisne dokumentacije.

Zavarovalnica odgovarja tudi za vso nastalo škodo (po splošnih pravilih obligacijskega prava), ki jo zaradi malomarnosti in nestrokovnosti povzročijo njeni zaposleni in strokovni sodelavci in/ali njegovi podizvajalci. Vso nastalo škodo naročnik pisno javi zavarovalnici v roku sedmih (7) delovnih dni od ugotovitve nastale škode.

6. člen

Zavarovalnica se zaveže:

1. pod istimi pogoji vključiti v zavarovanje med letom nabavljene objekte, opremo in zaloge oziroma druga osnovna sredstva;
2. prevzete zavarovalne storitve izvrševati kot dober strokovnjak, vestno in pravilno, v skladu z veljavnimi tehničnimi predpisi, standardi, normativi in pozitivno zakonodajo ter v korist zavarovalca oziroma zavarovanca;
3. sproti obveščati zavarovalca o novih situacijah, ki bi lahko vplivale na izvršitev pogodbenih obveznosti;
4. sproti (najmanj kvartalno, v roku do 30 dni po preteku kvartala) obveščati zavarovalca o postopkih reševanja zavarovalnih primerov (vključno, a ne izključno, s poročanjem o obravnavanju odškodninskih zahtevkov, izplačilih odškodnin, poteku sodnih postopkov ipd.);
5. storiti vse, da bodo po tej pogodbi dogovorjeni roki izpolnjeni;
6. podatke, ki jih pridobi na podlagi te pogodbe varovati po predpisih o varstvu osebnih podatkov in poslovni skrivnosti;
7. na poziv zavarovalca izdati potrdilo o vinkulaciji, potrdilo o zavarovalnem kritju (certifikat) in potrdilo o začasnem zavarovalnem kritju, če zavarovalne police ali dodatki k policam ne bi bili pravočasno izdelani;
8. ob podpisu pogodbe izročiti finančno zavarovanje za dobro izvedbo pogodbenih obveznosti (podpisani in žigosani bianco menici). Finančno zavarovanje mora veljati trideset (30) dni po preteku roka za dokončanje pogodbenih obveznosti. Če se med trajanjem izvedbe pogodbe spremenijo roki za izvedbo storitev, kvaliteta in količina, se mora temu ustrezno spremeniti tudi finančno zavarovanje oziroma podaljšati njena veljavnost. V primeru, da se obe menici unovčita za vrednost nižjo od 10 % pogodbene vrednosti z DPZP, ju je zavarovalnica dolžna vsakokrat nadomestiti z novo, dokler celotna unovčena vrednost ne doseže 10 % pogodbene vrednosti z DPZP.

7. člen

Zaloge blaga, last zavarovalca in zaloge blaga na konsignaciji, ki so na hrambi pri drugih pravnih ali fizičnih osebah, so vključena v zavarovanje.

Zavarovalnica sprejme v zavarovanje pod enakimi pogoji vse objekte, opremo in zaloge blaga oziroma druga osnovna sredstva zavarovalca oziroma zavarovanca in zaloge blaga na konsignaciji tudi v primeru, če bi izpadle iz evidenc, ki jih zavarovalnici posreduje zavarovalec.

Zavarovalnica sprejme v zavarovanje pod enakimi pogoji tudi vse nove investicije in nabave na znanih ali na novih lokacijah, katerih skupna vrednost ne presega 10% vrednosti zavarovanih stvari, tudi če zavarovalec tega ne sporoči zavarovalnici.

Naročnik je zavarovalnici zavezan za plačila do datuma, navedenega v zavarovalni polici, za nadaljnja plačila do izteka te pogodbe oziroma neposredne zavarovalne pogodbe pa, ko bo sprejet poslovni plan za posamezno leto. V kolikor pogoji za nadaljnja plačila ne bodo izpolnjeni, bo naročnik o tem takoj pisno obvestil zavarovalnico. Z dnem prejema obvestila se šteje neposredna zavarovalna pogodba za razvezano. Obveznosti in pravice nastale do dne razveze neposredne zavarovalne pogodbe sta naročnik in zavarovalnica dolžna medsebojno izpolniti in poravnati.

8. člen

V postopku izvajanja te pogodbe sodeluje zavarovalni posrednik Libra Premia, zavarovalno posredniška družba, d.o.o., Podkraj pri Velenju 35G, 3320 Velenje. Izbrani ponudnik plača zavarovalnega posrednika v skladu s sklenjeno pogodbo z njim oziroma v okviru administrativne premije v času trajanja zavarovanja, sklenjenega po tej pogodbi (1. 1. 2024 – 31. 12. 2027).

**PODIZVAJALCI**

9. člen

Izvajalec se zavezuje, da bo s podizvajalcem sklenil pogodbo, v kateri bo natančno določena vrsta in obseg storitev ter cena za opravljene storitve.

V kolikor podizvajalec v skladu in na način, določen v drugem in tretjem odstavku 94. člena ZJN-3 zahteva neposredna plačila, izvajalec s to pogodbo pooblašča naročnika, da na podlagi potrjenega računa oziroma situacije neposredno plačuje podizvajalcu.

V primeru iz prejšnjega odstavka, mora izvajalec za vsakega podizvajalca predložiti soglasje za neposredno plačilo, na podlagi katerega naročnik namesto (glavnega) izvajalca poravna podizvajalčevo terjatev do (glavnega) izvajalca.

Če podizvajalec ne zahteva neposrednega plačila, mora (glavni) izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo. Izvajalec mora za vsako zamenjavo podizvajalca pridobiti predhodno soglasje naročnika.

Ker so podatki o podizvajalcih obvezna sestavina pogodbe, mora izvajalec, ki po sklenitvi pogodbe o izvedbi javnega naročila zamenja podizvajalca ali če sklene pogodbo z novim podizvajalcem v roku petih dni po spremembi obvestiti naročnika ter posredovati:

* podatke in dokumente iz druge, tretje in četrte alineje drugega odstavka 94. člena ZJN-3,
* soglasje novega podizvajalca za neposredno plačilo, če podizvajalec neposredno plačilo zahteva.

Naročnik na podlagi četrtega odstavka 94. člena ZJN-3 zamenjavo podizvajalca bodisi odobri ali zavrne. Izvajalec lahko zamenja podizvajalca šele po naročnikovi odobritvi, pri čemer mora predložiti vse zahtevane dokumente iz prejšnjega odstavka.

Med utemeljene razloge za angažiranje novega podizvajalca se štejejo:

* okoliščine, ki so nastale po podpisu te pogodbe in jih izvajalec v fazi sestave in oddaje svoje ponudbe ni mogel ali moral predvideti;
* potreba po dodatnih delih, spremembi del ali nepredvidenih delih, ki jih izvajalec sam ne more izvesti;
* specialna dela, za katera izvajalec ni usposobljen in so nujna za izvedbo pogodbenih del;
* časovne, organizacijske ali tehnične okoliščine, zaradi katerih je vključitev podizvajalca nujna, da se pogodbena dela izvedejo v obsegu, kvaliteti, ceni in v pogodbenem času.

Izvajalec za izvedbo del s strani svojih podizvajalcev odgovarja kot, da bi jih sam opravil in naročnikova odobritev podizvajalcev ne vpliva na njegovo obveznost za kvalitetno in pravočasno izvedbo pogodbenih del.

10. člen

Podatki o podizvajalcih:

|  |  |  |  |
| --- | --- | --- | --- |
| Podatki o podizvajalcu(naziv, polni naslov, matična številka, davčna številka in transakcijski račun, zakoniti zastopnik) | Vsaka vrsta del, ki jih bo izvedel podizvajalec | Vrednost del podizvajalca ali % glede na skupno pogodbeno vrednost | Zahtevano je neposredno plačilo |
|  |  |  | DA / NE |

 ***(člen se uporabi le v primeru, da bo zavarovalnica izvedla naročilo s podizvajalcem)***

**OBVEZNOSTI ZAVAROVALCA / NAROČNIKA**

11. člen

Naročnik se zaveže, da bo pravilno in vestno izpolnjeval svoje pogodbene obveznosti.

 **CENA**

12. člen

Pogodbena cena – zavarovalna premija za izvedbo storitev zavarovalca iz 2. člena te pogodbe je:

|  |  |  |
| --- | --- | --- |
| **Zap. št.** | **Zavarovalna vrsta** | **Letna premija v EUR brez dpzp** |
| 1. |  Zavarovanje kibernetskih tveganj |  |
|  |
| **Skupaj letna premija**  |  |
| **Davek od prometa zavarovalnih poslov (DPZP)** |  |
| **Skupaj ponudbena letna premija z DPZP** |  |
|  |  |
| **Skupaj ponudbena premija za celotno obdobje zavarovalca je:****(1. 1. 2024 – 31. 12. 2027) brez dpzp** |  |
| Davek od prometa zavarovalnih poslov (DPZP) |  |
| **Skupaj ponudbena premija za celotno obdobje zavarovalca je:****(1. 7. 2021 – 31. 12. 2027) z dpzp** |  |

Zavarovalna premija za celotno obdobje z 8,5 % DPZP z besedami: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

Zavarovalne premije vsebujejo vse stroške, ki jih ima zavarovalnica pri izvedbi zavarovalnih obveznosti.

**Pogodbena vrednost se poravnava s** sredstvi zagotovljenimi v finančnem načrtu zavarovalca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(\*vnese se ustrezno doda glede na navedbo vira sredstev v finančnih načrtih naročnika)*

**ROK IN NAČIN PLAČILA**

13. člen

Letna zavarovalna premija (akontacija) se plačuje v **10 (desetih) mesečnih brezobrestnih obrokih** na transakcijski račun zavarovalnice.

Letno zavarovalno premijo poravna posamični zavarovalec na podlagi sklenjene posamične pogodbe. Naročnik bo zavarovalno premijo plačal zavarovalnici v skladu z veljavnim zakonom o izvrševanju proračuna.

Na računu mora biti označen sklic na pogodbo (št. pogodbe). Račun, ki ne bo tako opremljen, bo zavarovalec zavrnil. Če zadnji dan roka sovpada z dnem, ko se po zakonu ne dela, se za zadnji dan roka šteje naslednji delavnik. Kot dan prejema računa se šteje dan, ko zavarovalec prejme račun.

Obračun letne premije pripravi zavarovalnica na podlagi dejanskih podatkov zavarovalca, ki jih ta posreduje do 30.04. v tekočem letu, za preteklo leto s stanjem na dan 31. 12. Zavarovalnica izstavi obračunski račun/dobropis za razliko med akontacijo letne premije in obračunom letne premije, po potrjenem letnem obračunu s strani posamičnega zavarovalca. Obračunski račun bo naročnik plačal v roku 30 (trideset) dni po uradnem prejemu pravilno izstavljenega računa. V primeru dobropisa bo zavarovalnica vračilo upoštevala pri naslednjem zapadlem obroku premije.

Poračun letne premije opravi zavarovalnica na razliko med skupno zavarovalno vsoto na koncu zavarovalnega leta in skupno zavarovalno vsoto koledarskega leta, ki predhodi zavarovalnemu letu. Ustrezna premijska stopnja, znižana za polovico, se uporabi samo v primeru spremembe dejanskih podatkov zavarovalca za +/- več kot 10%. To pa ne velja za predmete zavarovanja, ki jih posamični zavarovalec pridobi med zavarovalnim letom in ki presegajo 10% osnove, navedene v 13. členu te pogodbe. V tem primeru se zavarovalna premija obračuna po načinu »pro-rata temporis« od dneva pridobitve do konca zavarovalnega leta.

Osnove (premijske stopnje) za določitev zavarovalne premije so fiksne za vse zavarovalne vrste.

V celotnem zavarovalnem obdobju na zavarovalno premijo pri nobenem zavarovanju ni dopusten vpliv škodnega dogajanja (malus) na premijo, razen bonusa na doseženi poslovno tehnični rezultat.

Naročnik bo potrjen znesek nakazal na TRR zavarovalnice, ki je naveden na izstavljenem računu.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

14. člen

Zavarovalnica se za zavarovanje dobre izvedbe pogodbenih obveznosti zavezuje izročiti naročniku ob podpisu te pogodbe dve bianco menici z menično izjavo in pooblastilom za unovčenje, in sicer v višini 10% skupne pogodbene vrednosti z DPZP, z veljavnostjo vsaj še trideset dni po poteku pogodbenega roka.

Naročnik bo menici unovčil v primeru, če zavarovalnica svojih pogodbenih obveznosti ne bo izpolnila v dogovorjeni kakovosti in rokih in na način, opredeljen v tej pogodbi.

Če se med trajanjem izvedbe pogodbe spremeni rok za izvedbo pogodbenih del in obseg storitev, mora zavarovalnica v roku deset (10) dni od podpisa aneksa k tej pogodbi predložiti novo menično izjavo in pooblastilo za unovčenje s spremenjeno višino garantiranega zneska, v skladu s spremembo pogodbene vrednosti.

V primeru, da se menica unovči za vrednost nižjo od 10 % pogodbene vrednosti z DPZP, jo je zavarovalnica dolžna vsakokrat nadomestiti z novo, dokler celotna unovčena vrednost ne doseže 10 % pogodbene vrednosti z DPZP.

**LIKVIDACIJSKI POSTOPEK**

15. člen

Predhodne prijave škod (po elektronski pošti) za posamični ali več istočasnih dogodkov, izvede posamični zavarovalec na elektronski naslov, ki ga navede zavarovalnica.

Pogodbeni stranki sta sporazumni, da bosta uporabljali tisto obliko obrazca za prijavo škode, ki jo bo določila zavarovalnica.

V primeru predhodne prijave ali prijave po elektronskem naslovu po zgornjem odstavku je zavarovalnica dolžna izvršiti ogled poškodovanega in pripraviti zapisnik v čim krajšem možnem času, ali v roku treh (3) delovnih dni, če je to tako zahtevano. V kolikor zavarovalnica ne opravi ogleda po predhodnem obvestilu to ne zadrži sanacije škode, odškodninske odgovornosti, likvidacije in plačila zavarovalnine/odškodnine s strani zavarovalnice.

Zavarovalnica je v takem primeru dolžna povrniti stroške za zavarovanje dokazov o nastanku škodnega dogodka in dokazov posledic le-tega (sodno zapriseženega cenilca ali lokalnega fotografa).

V primeru, da je dostavljena škodna dokumentacija po mnenju zavarovalnice nepopolna, mora zavarovalnica o tem obvestiti posameznega zavarovalca v roku sedmih (7) delovnih dni po prejemu dokumentacije, sicer se šteje, da je dostavljena dokumentacija popolna.

Rok za izplačilo zavarovalnine / odškodnine je štirinajst (14) dni in teče od dneva, ko je zavarovalnici dostavljena potrebna dokumentacija za likvidacijo zavarovalnega primera, na podlagi katere je bilo ugotovljeno, da je izplačilo zavarovalnine upravičeno.

V primeru večjih škod zavarovalnica izplača zavarovalcu akontacijo v višini 70 % od prvotno ocenjene škode v roku štirinajst (14) dni, od prejema pisne informativne prijave o obsegu škode. V nasprotnem primeru ima posamezni zavarovalec, poleg zamudnih obresti, pravico do povračila stroškov (kreditov) za sanacijo škode. Za velike škode se štejejo škode ocenjene nad petnajst tisoč (15.000,00) EUR.

Zavarovalnica je dolžna posameznemu zavarovalcu sproti posredovati zaključni sporazum za vse zavarovalnine in kopijo poravnave za vse likvidirane odškodninske zahtevke (tudi dopise odklonitve) iz naslova zavarovanja odgovornosti.

Vsa korespondenca za izvedbo zavarovalnih storitev se izvaja med sedežem zavarovalnice in posameznim zavarovalcem, kopija vse korespodence se dostavi posredniku.

Zavarovalnica se zaveže do 15. v mesecu za pretekli mesec seznanjati sedež zavarovalca o škodnem dogajanju. Podatki o škodnem dogajanju morajo vsebovati: identifikacijo o lokaciji nastanka škode, številko osnovne zavarovalne police, oznako škode zavarovalnice, datum nastanka škode, datum prijave škode, vzrok nastanka škode, znesek prijave, znesek izplačane zavarovalnine ter datum izplačane zavarovalnine ali datum obvestila odklonitve.

**ODSTOP OD POGODBE**

16. člen

Naročnik lahko odstopi od pogodbe, če:

* zavarovalnica brez soglasja naročnika odda dela podizvajalcem, ki niso bili navedeni v ponudbi;
* zavarovalnica krši obveznosti, dogovorjene v tej pogodbi;
* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bila zavarovalnica v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu;
* brez posebnih razlogov, v kolikor to pisno sporoči zavarovalnici najmanj 3 mesece pred nameravanim odstopom.

Če naročnik ugotovi, da zavarovalnica storitev ne izvaja strokovno in kakovostno v skladu z določbami te pogodbe oziroma na katerikoli drug način krši določila te pogodbe, ima naročnik pravico, enostransko odpovedati pogodbo. Naročnik mora pred enostransko odpovedjo pogodbe o vsaki kršitvi zavarovalnico opozoriti s priporočeno pošiljko in ji omogočiti, da v desetih dneh od prejema obvestila odpravo pomanjkljivosti. V kolikor zavarovalnica v tem roku ne odpravi pomanjkljivosti, ji lahko naročnik s priporočeno pošiljko pošlje odpoved. Odstop od pogodbe učinkuje z dnem, ko zavarovalnica prejme pisno izjavo naročnika o odstopu.

Zavarovalnica je naročniku / zavarovalcu dolžna povrniti vso škodo, ki bi nastala:

1. zaradi kršitve pogodbe;
2. zaradi odpovedi pogodbe in
3. razliko do morebitne višje cene (premije), ki bi jo v tem primeru ponudila druga zavarovalnica.

17. člen

Pogodbeni stranki sta sporazumni, da v primeru ko zavarovalnica več kot petkrat v enem koledarskem letu krši določila likvidacijskega postopka iz 15. člena te pogodbe, se to šteje kot absolutna kršitev pogodbe in lahko zavarovalec enostransko odpove pogodbo. V tem primeru pogodba preneha veljati z dnem ko zavarovalnica prejme pisno izjavo naročnika o odstopu, brez da bi jo naročnik predhodno opozoril na odpravo pomanjkljivosti.

18. člen

Če naročnik odpove pogodbo ali neposredno zavarovalno pogodbo zaradi kršitev zavarovalnice navedenih v 16. in 17. členu, je zavarovalnica nasproti naročniku upravičena po tej pogodbi uveljavljati samo plačila za zapadle zavarovalne premije in ni upravičena uveljavljati kakršnekoli zahtevke, ne glede na njihovo pravno naravo.

Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

**RAZVEZNI POGOJ**

19. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
	+ plačilom za delo,
	+ delovnim časom,
	+ počitki,
	+ opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**DODATNE STORITVE**

 20. člen

V zvezi z izvedbo dodatnih storitev, ki bi nastala zaradi spremenjenih okoliščin in v primeru bistvenega povečanja obsega storitev, ki ga ob sklenitvi te pogodbe ni bilo mogoče predvideti, ali spremembe količin, ki bi vplivale na znižanje ali zvišanje pogodbene vrednosti, je potrebno o tem skleniti pisni aneks k pogodbi. Storitve, ki niso navedene v ponudbi zavarovalnice, naročnik prizna samo po predhodnem dogovoru in sicer po vnaprej dogovorjenih cenah.

Pogodbeni stranki sta soglasni, da za vsa morebitne dodatne storitve, za katera bosta pogodbeni stranki sklenili aneks k tej pogodbi, oz. bo te storitve naročnik potrdil, veljajo cena in kvaliteta, navedena v tej pogodbi. Če je zavarovalnica v ponudbi podala eventualni popust, velja ta popust tudi za vse morebitne dodatne ali nepredvidene storitve.

Za dodatne storitve, katere niso zajete v ponudbenem predračunu, mora zavarovalnica naročniku dostaviti predračun teh storitev. Dodatnih storitev, ki niso opredeljena s to pogodbo, zavarovalnica ne sme izvesti brez predhodnega soglasja naročnika.

V kolikor naročnik zahteva od izvajalca izvedbo storitev, ki s pogodbo niso predvidena in dogovorjena, skleneta pogodbeni stranki dodatek k tej pogodbi po cenah storitev, ki so navedene v osnovni ponudbi, vključno z vsemi popusti.

Za pozneje naročene storitve, ki bi se izkazala za potrebne šele po sklenitvi te pogodbe, lahko naročnik odda naročilo izvajalcu osnovnega naročila, skladno z določbami 95. člena ZJN-3. V primerih iz navedenega člena se lahko pogodba o izvedbi javnega naročila spremeni brez novega postopka javnega naročanja.

Z izvajalcem se v tem primeru sklene aneks k osnovni pogodbi.

S strani naročnika nepotrjene storitve, ki bi imele za posledico večje količine izvedenih storitev ali odškodnine tretjim osebam, niso predmet stroškov naročnika.

Zavarovalnica lahko, ko gre za izvajanje dodatnih storitev, prične po potrditvi s strani naročnika.

**REŠEVANJE SPOROV**

21. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno.

Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno sodišče. Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

**VARSTVO OSEBNIH PODATKOV**

22. člen

Pogodbeni stranki se zavezujeta, da bosta pri izvajanju te pogodbe v celoti spoštovali določila Uredbe (EU) 2016/679 Evropskega parlamenta in Sveta z dne 27. april 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljevanju: GDPR) in veljavna določila zakona o varstvu osebnih podatkov ter Zakona o zavarovalništvu (ZZavar-1), ne glede na to ali se bosta z osebnimi podatki seznanili pri neposrednem opravljanju storitev, pri nadzoru izvajanja določil te pogodbe, preko pisne dokumentacije ali na kakršenkoli drug način.

Pogodbeni stranki morata kot samostojna upravljavca osebnih podatkov za storitve iz te pogodbe, v skladu z GDPR, pri obdelavi osebnih podatkov vsak v svojih poslovnih procesih in sistemih poskrbeti za zakonitost obdelave osebnih podatkov, za ustrezno raven varnosti ter za izpolnjevanje vseh ostalih obveznosti po GDPR.

Zavarovanje osebnih podatkov obsega pravne, organizacijske in ustrezne logistično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov tako, da se:

* Varujejo prostori, strojna in sistemska programska oprema;
* Varuje aplikativna programska oprema, s katero se obdelujejo osebni podatki;
* Zagotavlja varnost posredovanja in prenosa osebnih podatkov;
* Onemogoča nepooblaščenim osebam dostop do naprav, na katerih se obdelujejo osebni podatki in do njihovih zbirk;
* Omogoča naknadno ugotavljanje, kdaj so bili posamezni osebni podatki uporabljeni in vneseni v zbirko podatkov in kdo je to storil, in sicer za obdobje, za katero se posamezni podatki shranjujejo.

Pogodbeni stranki sta seznanjeni z okoliščino, da pri opravljanju storitev po tej pogodbi z vidika varstva osebnih podatkov štejeta za upravljavca in sta nasproti zavarovalcem/zavarovancem, katerih osebne podatke obdelujeta pri izvedbi te pogodbe, samostojno kazensko in civilno odgovorni, prav tako odgovarjata kot samostojni zavezanec v odnosu do nadzornega organa na področju varstva osebnih podatkov v inšpekcijskem in prekrškovnem postopku.

Pogodbeni stranki bosta zavarovalcem/zavarovancem, vsak iz svoje obdelave, omogočili izvajanje pravic v zvezi z obdelavo osebnih podatkov po predpisih s področja varstva osebnih podatkov.

Naročnik bo sledil zavezi zaupnosti in varstvu osebnih podatkov zavarovalcev/zavarovancev ter bo zavarovalnici za potrebe izvajanja te pogodbe posredoval naslednje podatke: ime in priimek zavarovanca/zavarovalca, naslov, datum rojstva, davčno številko ter e-naslov.

Pogodbeni stranki izjavljata, da imata vzpostavljen postopek in ukrepe za varovanje in obdelovanje osebnih podatkov, ki jih predpisujeta ZVOP-1 in GDPR.

**PROTIKORUPCIJSKA KLAVZULA**

 23. člen

Pogodba je nična, v kolikor kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.

**SOCIALNA KLAVZULA**

24. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo zavarovalec seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani zavarovalnice ali podizvajalca ali
* če bo zavarovalec seznanjen, da je pristojni državni organ pri zavarovalnici ali podizvajalcu v času izvajanja pogodbe ugotovil najmanj dve kršitvi v zvezi s: plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če zavarovalnica nastopa s podizvajalcem pa tudi, če zaradi ugotovljene kršitve pri podizvajalcu zavarovalnica ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo zavarovalec obvestil zavarovalnico.

Če zavarovalec v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Nastale stroške in škodo zaradi prekinitve pogodbe mora zavarovalnica plačati do polne višine v 30 dneh od datuma pisnega zahtevka zavarovalca. Povračilo tako nastale škode bo zavarovalec uveljavljal po splošnih načelih odškodninske odgovornosti.

**SKRBNIKI POGODB**

25. člen

Skrbnik pogodbe s strani zavarovalca je \_\_\_\_\_\_\_\_\_\_\_\_\_\_\_, tel. št. \_\_\_\_\_\_\_\_\_\_, elektronski naslov: \_\_\_\_\_\_\_\_\_\_\_\_\_\_.

Skrbnik pogodbe s strani zavarovalnice je \_\_\_\_\_\_\_\_\_\_\_\_\_\_\_, tel. št. \_\_\_\_\_\_\_\_\_\_, elektronski naslov: \_\_\_\_\_\_\_\_\_\_\_\_\_\_.

Pogodbeni stranki sta dolžni obvestiti nasprotno stranko o zamenjavi skrbnika pogodbe v roku treh (3) dni po njegovi zamenjavi.

Skrbnika pogodbe sta pooblaščena zastopati zavarovalca oziroma zavarovalnice v vseh vprašanjih, ki se nanašajo na izvajanje te pogodbe.

Pogodbeni stranki sta dolžni v pisni obliki sporočiti kontaktne osebe za posamezno zavarovalno vrsto, pri čemer kontaktne osebe komunicirajo tudi s pomočjo elektronske pošte. Spisek kontaktnih oseb sta dolžni sporočiti v roku petnajst (15) dni od sklenitve pogodbe.

**KONČNA DOLOČILA**

26. člen

Pogodba začne veljati, ko jo podpišeta obe pogodbeni stranki, pod pogojem, da zavarovalnica naročniku predloži zavarovanje za dobro izvedbo pogodbenih obveznosti, uporablja pa se za čas od 1. 1. 2024 od 00:00 do 31. 12. 2027 do 24:00.

Pogodbeni stranki se dogovorita, da bosta za urejanje razmerij iz te pogodbe, v kolikor niso drugače urejena, uporabljali pravo Republike Slovenije na področju obligacijskih razmerij ter zavarovalništva.

Začetek kritja za zavarovanca in za posamezno zavarovanje je naveden v Prilogi A tehnične dokumentacije.

Morebitne spremembe te pogodbe so možne le s sklenitvijo dodatka k tej pogodbi.

Pogodba je sestavljena v dveh (2) izvodih, od katerih prejme vsaka pogodbena stranka svoj izvod pogodbe.

\_\_\_\_\_\_\_\_\_\_, \_\_\_\_\_\_\_\_ Črnomelj,\_\_\_\_\_\_\_\_\_\_

ZAVAROVALNICA OZ. IZVAJALEC:ZAVAROVALEC OZ. NAROČNIK:

***Sestavni del pogodbe:***

1. *Zavarovalno tehnična dokumentacija s prilogami po posameznih zavarovanjih z naslednjo strukturo, in sicer:*
	* *zavarovalna tehnična specifikacija - povpraševanje/ponudba za posamezno zavarovanje,*
	* *zavarovalno tehnična dokumentacija zavarovalca,*
	* *splošni pogoji, dopolnilni pogoji, posebni pogoji in klavzule (ki jih priloži ponudnik);*
2. *Prilogo pod točko ena hrani zavarovalec / naročnik in je dostopna zavarovalnici na njeno zahtevo;*
3. *Ponudba in predračun;*
4. *Zavarovalne police po posameznih zavarovalnih vrstah (original prejme zavarovalec, kopijo prejeme Zavarovalnica);*
5. *Menici za zavarovanje dobre izvedbe pogodbenih obveznosti (original prejme zavarovalec)*